钦定古今图书集成/明伦汇编/官常典/第749卷 > 王恒言
## 钦定古今图书集成/明伦汇编/官常典/第749卷 > 王恒言

按《宁波府志》：“恒言字仍默，崇祯三年举于乡，授馆陶
教谕。以文行训迪，多士翕然宗之。升荥阳知县，清赋
赈荒，惠政浃于通邑。流寇逼境，恒言露宿城头，竭蹶
固守，势孤援绝，城遂陷。贼胁降，终不屈而死，时崇祯
壬午五月五日也。荥人哀之，与县尉共葬南郊外，镌
碑曰‘殉难’，岁时致祭焉。”